Il-Madrejiet li mexxew il-Komunità fis-Siġġiewi fostna fuq talba tal-Kappillan Dun Franġisk Bonanno fil-31 ta' Marzu 1932. Għall-ewwel kienu joqogħdu f'dar numru 20 fi Triq San Nikola, qrib il-knisja (fejn kien jgħix Dun Ġużepp Aquilina, il-Lixxu). Jista Franġiskani tal-Qalb ta' Ġest. ġew Fl-1934, propju 80 sena ilu, is-Sorijiet marru fid-dar tal-lum. Din tħallitilhom minn Adelaide (Dajdi) Farrugia (ritratt 1) li kienet ħalliet lil Katerina Farrugia bħala użufruttorja tal-istess dar. Minħabba li ma kinitx f'saħħitha, Katerina talbet lis-Sorijiet biex imorru jgħixu magħha. Fil-Gwerra fid-dar għexu ħafna sorijiet refuġjati li ġew minn diversi kunventi Franġiskani. Is-Sorijiet fis-Siġġiewi minn dejjem kienu jgħallmu t-tfal żgħar. Illum għandhom klassi għal tfal ta' 3 snin u oħra ta' 4 snin u t-tfal jiġu minn Malta kollha. Hemm żewġ għalliema u żewġ LSAs flimkien ma' Sor Tereża li jieħdu ħsiebhom b'imħabba kbira (ritratti 2 u 3). Fil-kappella ġewwa d-dar tagħhom hemm Ġesui preżenti fit-tabernaklu. Kuljum jagħmlu siegħa talb flimkien filgħodu u oħra filgħaxija. Kull nhar ta' Tlieta Mons. Lawrenz Mifsud iqaddsilhom u l-Ħamis filgħaxija jkollhom siegħa adorazzjoni komunitarja. (ritratti 4 u 5) Matul il-ġurnata kull soru tkun fuq xogħol partikulari: min isajjar, min jieħu ħsieb it-tfal, min iħit, u min iwassal lil Ġesu Ewkaristija lill- morda fi djarhom (ritratti 6 sa 10). Fil-preżent fid-dar hemm ħames sorijiet: Sor Tereża Zammit, Sor Aristea Cauchi, il-Madre Sor Fabrizia Borg, Sor Fatima Vella u Sor Rosalinda Schembri (ritratt 11). Aħna nirringrazzjaw lis-Sorijiet Franġiskani għas- servizz li taw lill-familji Siġġiwin li ġew bżonnhom tul is-snin li ilhom fostna u magħna.